Diari Oficial de la Generalitat Valenciana


Sumari del DOGV 6212, del 23-02-2010 (2010/1675)

RESOLUCIÓ d'11 de gener de 2010, per la qual s'aprova el projecte de construcció de la variant ferroviària de la línia 1 en el tram de finca Adoc, en el terme municipal d'Alacant.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   6212

Data del DOGV
:   23-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1675


Data del document
:   11-01-2010

Organisme emissor
:   Ens Gestor de la Xarxa de Transport i de Ports de la Generalitat

Tipus de document
:   Resolució

Descriptors 

:   * xarxa ferroviària

RESOLUCIÓ d'11 de gener de 2010, per la qual s'aprova el projecte de construcció de la variant ferroviària de la línia 1 en el tram de finca Adoc, en el terme municipal d'Alacant. [2010/1675]  
El present projecte es troba emmarcat dins del Pla d'Infraestructures Estratègiques 2004-2010 de la Comunitat Valenciana, del qual l'Ens Gestor de la Xarxa de Transports i Ports de la Generalitat (GTP) té atribuïda l'execució variant ferroviària de la línia 1 en el tram de finca Adoc.  
Amb data 3 de novembre de 2008, es convoca el pla de participació pública segons s'establix en la Llei 4/2004, de 30 de juny, d'Ordenació del Territori i Protecció del Paisatge (LOTPP), i el Decret 120/2006, pel qual s'aprova el Reglament de Paisatge. Les conclusions obtingudes s'inclouen en l'estudi d'integració paisatgística del projecte.  
Amb data 20 d'abril de 2009 es van publicar en el Boletín Oficial del Estado i en el Diari Oficial de la Comunitat Valenciana els anuncis en virtut dels quals s'obria el tràmit d'informació pública a l'efecte del que disposa la legislació vigent.  
Amb data 20 d'octubre de 2009, la Direcció General de Gestió del Medi Natural ha formulat la declaració d'impacte ambiental de l'avantprojecte de referència.  
En virtut de les atribucions assignades pel Decret 199/2004, d'1 d'octubre, del Consell de la Generalitat, pel qual s'aprova l'Estatut de l'Ens Gestor de la Xarxa de Transport de la Generalitat Valenciana, a la vista de l'informe emés per la Direcció Tècnica, amb els efectes assenyalats en l'article 5.2 i 17.2.a dels estatuts d'este Ens, segons el que disposa l'article 15 del Reial Decret Llei 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental de Projectes, i de l'article 134 del Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques, resolc :  
Aprovar el projecte de variant ferroviària de la línia 1 en el tram de finca Adoc (Alacant), adoptant les condicions addicionals establides en la declaració d'impacte ambiental dictada per la Direcció General del Medi Natural de data 20 d'octubre de 2009, amb un pressupost de 43.937.614,42 euros, IVA inclòs, i un termini d'execució de 15 mesos.  
Contra la present resolució que esgota la via administrativa podrà interposar-se, amb caràcter potestatiu, un recurs de reposició davant del director general en el termini d'un mes, comptat des de l'endemà de la seua publicació, en virtut del que disposen els articles 116 i 117 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999 de 13 de gener (BOE núm. 12, de 14 de gener).  
No obstant el que disposa el paràgraf anterior, la present resolució podrà ser impugnada directament davant del Jutjat del Contenciós Administratiu de la ciutat de València, per mitjà de la interposició del corresponent recurs contenciós administratiu en el termini de dos mesos, comptats des de l'endemà de la publicació d'aquesta o, si és el cas, de la resolució expressa del recurs potestatiu de reposició, de conformitat amb el que establix l'article 46 de la Llei 29/1998 de 13 de juliol, reguladora de la Jurisdicció Contenciosa Administrativa. Tot això, sense perjuí que puga exercitar, si és el cas, qualsevol altre recurs que estime procedent.  
València, 11 de gener de 2010.- El director general: Antonio Carbonell Pastor.